เรื่องร้องเรียน: ร้านหมูกะทะ ไม่แน่ใจเรื่องบ่อบำบัดน้ำเสียมีอยู่รึเปล่า น้ำเน่าเสีย โปรดตรวจสอบ
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล สำนักงานเขตบางพลัดได้ตรวจสอบร้านติดมันส์ อาคารเลขที่ 478 ถนนสิรินธร แขวงบางพลัด เขตบางพลัด กรุงเทพมหาคร เบื้องต้นได้ตรวจสอบพื้นที่โดยมีผู้จัดการร้านเป็นผู้อำนวยความสะดวกในการตรวจสอบพื้นที่ พบว่า แอ่งน้ำที่อยู่ภายในพื้นที่ร้านมีลักษณะเป็นคราบคล้ายไขมันลอยอยู่บนผิวน้ำ และเจ้าหน้าที่ตรวจสอบภายในครัวโดยละเอียดพบว่าบ่อดักไขมันและการระบายน้ำทิ้งมีความบกพร่องทำให้การดักไขมันนั้นไม่มีประสิทธิภาพทำให้เกิดมีเศษไขมันไหลลงสู่บริเวณแอ่งน้ำภายในพื้นที่ร้าน หากน้ำภายในคลองสูงขึ้นและไหลเข้ามาภายในแอ่งน้ำอาจทำให้เศษไขมันดังกล่าวไหลลงสู่แหล่งน้ำสู่สาธารณะได้ ทั้งนี้เจ้าหน้าที่ได้ให้คำแนะนำผู้จัดการร้านดำเนินการตามพระราชบัญญัติการสาธารณสุข พ.ศ.2535 ปรับปรุงและระงับปัญหาเศษไขมันดังกล่าวอย่างเร่งด่วน โดยทำความสะอาด ปรับปรุงคุณภาพน้ำ รวมไปถึงแก้ปัญหาจุดดักไขมันและการระบายน้ำให้มีประสิทธิภาพกรองไขมันและอื่นใดให้ได้มาตรฐาน ทั้งนี้เจ้าหน้าที่จักได้ติดตามผลการแก้ไขปัญหาของร้านติดมันส์ต่อไปอย่างเข้มงวด มิให้มีปัญหาเศษไขมันออกมาอีก หากท่านยังคงพบเห็นหรือพบปัญหาสามารถแจ้งเรื่องร้องเรียนเพิ่มเติมได้
ความเห็นของผู้แจ้ง: ขอบคุณครับ เจ้าหน้าที่ปฎิบัติหน้าที่ได้รวดเร็ว ชื่นชม สำนักงานเขตจัดการแก้ไขปัญหาได้เร่งด่วน
พื้นที่: แขวงบางพลัด เขตบางพลัด กรุงเทพมหานคร